Fudbalski savez Republike Srpske

Fudbalski savez Republike Srpske (ćir. Фудбалски савез Републике Српске), skraćeno FSRS (ćir. ФСРС), jest službena nogometna organizacija Republike Srpske u Bosni i Hercegovini.

Organizuje Kup Republike Srpske u nogometu, Prvu nogometnu ligu Republike Srpske, koja čini jednu od dvije drugoligaške divizije ispod najviše nacionalne divizije, Premijer lige Bosne i Hercegovine. FSRS ima reprezentaciju koja predstavlja Republiku Srpsku samo u prijateljskim utakmicama. Savez je osnovan 5. septembra 1992. i nadgleda više od 300 nogometnih klubova širom entiteta, što uključuje osoblje od 600 trenera i savez sudija sa 1200 članova.

Savez također ima omladinski sistem, s finansijskom podrškom omladinskim timovima i izgradnjom novih nogometnih škola. Njegova struktura je identična drugim nacionalnim nogometnim savezima, ali trenutno djeluje kao pododjel unutar Nogometnog saveza Bosne i Hercegovine.

 Historija 
Formirala ju je Vlada Republike Srpske 5. septembra 1992. Glavni cilj FSRS-a bio je međunarodno priznanje kao nezavisno udruženje, da bi se njihovi klubovi mogli takmičiti u Prvoj ligi SR Jugoslavije. Nakon neuspjeha u pridruživanju novoosnovanoj Jugoslavenskoj ligi (koju su činili klubovi iz Srbije i Crne Gore ), savez je nastavio bojkotovati Premijer ligu BiH i planirao da će u budućnosti moći da se takmiči na međunarodnim takmičenjima kao nezavisni savez. Poseban ligaški sistem, Prva liga Republike Srpske, osnovan je 1995, a u njemu su se takmičili svi klubovi prvog nivoa sa sjedištem u Republici Srpskoj. Reprezentacija Republike Srpske odigrala je svoju prvu zvaničnu utakmicu na Gradskom stadionu u Banjoj Luci 20. decembra 1992. protiv reprezentacije Republike Srpske Krajine. Ovaj meč bio je završen bez pobjednika, rezultatom 1:1. Za selekciju Republike Srpske prvi gol u 16. minuti dao je Nešković, a konačnih 1:1 je postavio u 45. minuti Žorić. Tihomir Žorić, tadašnji igrač Dinare iz Knina, izabran je za najboljeg igrača ove prijateljske utakmice. Ova utakmica tima Republike Srpske privukla je veliku pažnju, a uprkos ratu koji je bio u toku, na stadionu FK Borac Banja Luka bilo je otprilike 2.000 gledalaca.

Nakon završetka rata u BiH, Premijer liga BiH je podijeljena na tri etnički zasnovana dijela. Nogometni/Fudbalski savez Bosne i Hercegovine (N/FSBIH), stvoren je da predstavlja sve tri organizacije, priznat je od strane svjetske nogometne federacije FIFA 1996, a UEFA 1998. Samo klubovi unutar N/FSBiH imali su dozvolu za međunarodna takmičenja i učešće u novoosnovanoj Premijer ligi Bosne i Hercegovine.

Nogometni savez Herceg-Bosne, udružilo se s N/FSBIH kako bi formirali Nogometni savez Federacije Bosne i Hercegovine u aprilu 2000, ali je idalje FSRS nastavila vršiti pritisak za odvojeno međunarodno priznanje. Dana 23. maja 2002, FSRS se konačno pridružio i N/FSBIH, što je rezultiralo ligom s timovima iz cijele zemlje. Dosadašnja Prva liga RS postala je takmičenje drugog nivoa. Bivši potpredsjednik FSRS-a Slobodan Tešić rekao je da je "to u interesu svih nas, uključujući i naše timove", naglašavajući da su timovi i najviše stradali tokom godina podjele zbog ograničene konkurencije. U zajedničkom saopštenju, UEFA i FIFA su pozdravile ovaj potez kao "za dobrobit nogometa u Bosni i Hercegovini, a posebno za razvoj nogometa u Republici Srpskoj".

 Spisak predsjednika 
#PredsjednikMandatOdDoTrajanje1.80x80pikselBranko Lazarević5. septembar 1992.1998.oko 6 godina2.bez okvira|100x100pikselMilan Jelić1998.30. septembar 2007.oko 9 godina3.80x80pikselMile Kovačević1. oktobar 2007.17. december 2019.12 godina, 2 mjeseca i 16 dana4.80x80pikselVico Zeljković24. januar 2020.trenutno

 Organizacija 
Fudbalski savez Republike Srpske je entitetski nogometni savez koji djeluje unutar sistema Nogometnog/Fudbalskog saveza Bosne i Hercegovine, a organizovan je hijerarhijski i funkcionalno kao samostalna organizacija na području Republike Srpske.

FSRS je podijeljen na regionalne (područne) saveze, koji vode lokalna takmičenja (područne, međuopćinske, općinske i omladinske lige) i organizuju sudijski/trenerski kadar. Trenutno ih ima 7, a to su:

 PFS Banja Luka
 PFS Semberija-Majevica-Birač
 PFS Doboj
 PFS Gradiška
 PFS Prijedor
 PFS Istočno Sarajevo
 PFS Trebinje

 Upravljanje 
Fudbalski savez Republike Srpske upravlja sljedećim:

 Ligaška takmičenja
 Prva liga Republike Srpske
 Druga liga Republike Srpske Zapad
 Regionalna liga Zapad
 Područna liga Prijedor
 Međuopćinska liga Prijedor
 Područna liga Gradiška
 Međuopćinska liga Gradiška Zapad
 Međuopćinska liga Gradiška Istok
 Područna liga Banja Luka
 Regionalna liga Centar
 Područna liga Doboj
 Međuopćinska liga Doboj
 Međuopćinska liga Modriča
 Međuopćinska liga Šamac
 Druga liga Republike Srpske Istok
 Regionalna liga Istok
 Područna liga Posavina
 Općinska liga Brčko
 Područna liga Birač
 Područna liga Semberija
 Općinska liga Ugljevik
 Prva Općinska liga Bijeljina Zapad
 Druga Općinska liga Bijeljina Zapad
 Prva Općinska liga Bijeljina Istok
 Druga Općinska liga Bijeljina Istok
 Regionalna liga Jug
 Liga malog nogometa Republike Srpske
 Kup malog nogometa Republike Srpske
 Prva liga Republike Srpske za žene
 Kup takmičenja
 Kup Republike Srpske
 Reprezentacijama
 Nogometna reprezentacija Republike Srpske
 Nogometna reprezentacija Republike Srpske B
 Nogometna reprezentacija Republike Srpske U-21
 Nogometna reprezentacija Republike Srpske U-19
 Nogometna reprezentacija Republike Srpske U-17
 Nogometna reprezentacija Republike Srpske U-15
 Nogometna reprezentacija Republike Srpske U-13

 Također pogledajte 

 Nogometni savez Bosne i Hercegovine
 Nogometni savez Federacije Bosne i Hercegovine
 Nogometna reprezentacija Bosne i Hercegovine
 Nogometna reprezentacija Republike Srpske

 Reference 

 Literatura 

 Sportska revija Republike Srpske, časopis "Svijet sporta", urednik: Tomo Marić

 Vanjski linkovi 
 Zvanični sajt

*
Kategorija:Nogomet u Bosni i Hercegovini
Kategorija:Nogomet u Republici Srpskoj